
DR.30.09.2021 95 

 
perladangan dan komoditi seperti kelapa sawit dan getah, golongan wanita FELDA juga 
harus diperkasakan dalam bidang keusahawanan.  

Golongan wanita FELDA yang sebelum ini merupakan suri rumah perlu dilibatkan 
dalam bidang keusahawanan bagi meningkatkan pendapatan keluarga mereka. Produk 
makanan, tanaman kontan dan produk hiliran merupakan bidang perniagaan yang boleh 
diceburi oleh golongan wanita FELDA.  

Pelbagai aktiviti latihan dan kursus boleh dilaksanakan oleh pengurusan FELDA. 
Namun, hakikatnya aktiviti dan program yang dijalankan sentiasa dipolitikkan oleh 
golongan tertentu. Ketepikanlah hal-hal politik ini ataupun idea politik dalam hidup 
bermasyarakat. Sokongan dan penglibatan oleh semua pihak dapat memajukan diri, 
keluarga dan masyarakat secara keseluruhannya.  

Saya yakin kebolehan dan keupayaan golongan wanita dalam bidang 
keusahawanan boleh ditonjolkan sekiranya usaha-usaha yang diambil oleh pihak kerajaan 
dalam membantu golongan ini. Hal ini memperlihatkan bahawa wanita FELDA bukan 
sahaja sebagai suri rumah sepenuh masa. Sebaliknya, mereka juga berhak untuk 
mendapat peluang yang sama dalam usaha meningkatkan pendapatan keluarga.  

Tuan Yang di-Pertua, saya ingin menarik perhatian semua berkaitan projek 
perumahan swasta yang terbengkalai di Taman Tengku Abdul Rahman, Segamat, Johor. 
Untuk makluman, kerja-kerja pembinaan projek perumahan ini telah dilakukan pada tahun 
2003 dan sepatutnya siap sepenuhnya pada Oktober 2005.  

Namun, projek perumahan ini tergendala pada 16 Mac 2012. Apa yang dikesali 
ialah terdapat pembeli-pembeli rumah yang masih lagi membayar ansuran pinjaman 
perumahan sehingga kini melalui potongan akaun simpanan mereka walaupun projek 
perumahan ini tidak lagi diteruskan oleh pemaju. Hal ini telah menghampakan harapan 
pembeli-pembeli rumah yang sentiasa menanti hari demi hari untuk memiliki rumah yang 
mereka idamkan.  

Saya juga difahamkan bahawa pembeli hartanah telah menghantar surat aduan 
kepada Yang Berhormat Menteri Besar Johor dan Yang Berhormat Menteri Perumahan 
dan Kajian Tempatan yang masing-masing bertarikh 24 Julai 2018. Namun, sehingga kini 
tiada sebarang makluman dan tindakan diambil. Baik dari pihak kerajaan mahupun pihak 
Kementerian Perumahan dan Kajian Tempatan ke atas isu ini.  

Tuan Yang di-Pertua, permasalahan yang sama telah saya utarakan di dalam 
kamar khas pada sidang parlimen yang berakhir tahun lepas. Namun, jawapan Menteri 
pada ketika itu seolah-olah tiada tindakan yang boleh diambil oleh pihak kerajaan ataupun 
pihak kementerian. Saya mohon agar pihak Yang Berhormat Menteri turun ke kawasan 
parlimen Sekijang untuk melihat sendiri keadaan projek perumahan tersebut. Saya 
berharap agar pihak kementerian meneliti kembali isu projek perumahan yang 
terbengkalai ini dan mengambil tindakan yang perlu bagi menyelesaikan masalah pembeli 
hartanah yang telah berlarutan lebih daripada 15 tahun.  

Tuan Yang di-Pertua, pada saat ini, negara berdepan dengan pelbagai isu seperti 
krisis kesihatan COVID-19, kemelesetan ekonomi, jumlah pengangguran yang tinggi 
terutamanya dalam kalangan graduan dan nilai mata wang yang rendah. Persoalannya, 
adakah mampu sasaran tersebut dicapai atau ia hanya boleh dianggap sesuatu yang tidak 
pasti. Tiada maknanya jika RMKe-15 yang dibentangkan oleh kerajaan mengunjurkan 
pendapatan purata isi rumah Malaysia meningkat ke angka RM10 ribu sebulan pada tahun 
2025...  

Timbalan Yang di-Pertua [Dato’ Mohd Rashid Hasnon]: Yang Berhormat, 
minta rumuskan, Yang Berhormat. Last, one minute. 

Puan Hajah Natrah Ismail [Sekijang]: Baik, sedikit lagi.  

Timbalan Yang di-Pertua [Dato’ Mohd Rashid Hasnon]: Baik. 

Puan Hajah Natrah Ismail [Sekijang]: ...Andai isu pokok iaitu kadar kemiskinan 
terus meningkat dan diabaikan oleh kerajaan tanpa membuat apa-apa. Oleh itu, laporan 
keberhasilan RMKe-12 secara tahunan atau untuk tempoh enam bulan perlu 
dibentangkan agar pencapaian RMKe-12 ini akan sentiasa dipantau dan dipinda mengikut 



perladangan dan komoditi seperti kelapa sawit dan getah, golongan wanita FELDA juga harus diperkasakan dalam bidang keusahawanan. Golongan wanita FELDA yang sebelum ini merupakan suri rumah perlu dilibatkan dalam bidang keusahawanan bagi meningkatkan pendapatan keluarga mereka. Produk makanan, tanaman kontan dan produk hiliran merupakan bidang perniagaan yang boleh diceburi oleh golongan wanita FELDA. Pelbagai aktiviti latihan dan kursus boleh dilaksanakan oleh pengurusan FELDA. Namun, hakikatnya aktiviti dan program yang dijalankan sentiasa dipolitikkan oleh golongan tertentu. Ketepikanlah hal-hal politik ini ataupun idea politik dalam hidup bermasyarakat. Sokongan dan penglibatan oleh semua pihak dapat memajukan diri, keluarga dan masyarakat secara keseluruhannya. Saya yakin kebolehan dan keupayaan golongan wanita dalam bidang keusahawanan boleh ditonjolkan sekiranya usaha-usaha yang diambil oleh pihak kerajaan dalam membantu golongan ini. Hal ini memperlihatkan bahawa wanita FELDA bukan sahaja sebagai suri rumah sepenuh masa. Sebaliknya, mereka juga berhak untuk mendapat peluang yang sama dalam usaha meningkatkan pendapatan keluarga. Tuan Yang di-Pertua, saya ingin menarik perhatian semua berkaitan projek perumahan swasta yang terbengkalai di Taman Tengku Abdul Rahman, Segamat, Johor. Untuk makluman, kerja-kerja pembinaan projek perumahan ini telah dilakukan pada tahun 2003 dan sepatutnya siap sepenuhnya pada Oktober 2005. Namun, projek perumahan ini tergendala pada 16 Mac 2012. Apa yang dikesali ialah terdapat pembeli-pembeli rumah yang masih lagi membayar ansuran pinjaman perumahan sehingga kini melalui potongan akaun simpanan mereka walaupun projek perumahan ini tidak lagi diteruskan oleh pemaju. Hal ini telah menghampakan harapan pembeli-pembeli rumah yang sentiasa menanti hari demi hari untuk memiliki rumah yang mereka idamkan. Saya juga difahamkan bahawa pembeli hartanah telah menghantar surat aduan kepada Yang Berhormat Menteri Besar Johor dan Yang Berhormat Menteri Perumahan dan Kajian Tempatan yang masing-masing bertarikh 24 Julai 2018. Namun, sehingga kini tiada sebarang makluman dan tindakan diambil. Baik dari pihak kerajaan mahupun pihak Kementerian Perumahan dan Kajian Tempatan ke atas isu ini. Tuan Yang di-Pertua, permasalahan yang sama telah saya utarakan di dalam kamar khas pada sidang parlimen yang berakhir tahun lepas. Namun, jawapan Menteri pada ketika itu seolah-olah tiada tindakan yang boleh diambil oleh pihak kerajaan ataupun pihak kementerian. Saya mohon agar pihak Yang Berhormat Menteri turun ke kawasan parlimen Sekijang untuk melihat sendiri keadaan projek perumahan tersebut. Saya berharap agar pihak kementerian meneliti kembali isu projek perumahan yang terbengkalai ini dan mengambil tindakan yang perlu bagi menyelesaikan masalah pembeli hartanah yang telah berlarutan lebih daripada 15 tahun. Tuan Yang di-Pertua, pada saat ini, negara berdepan dengan pelbagai isu seperti krisis kesihatan COVID-19, kemelesetan ekonomi, jumlah pengangguran yang tinggi terutamanya dalam kalangan graduan dan nilai mata wang yang rendah. Persoalannya, adakah mampu sasaran tersebut dicapai atau ia hanya boleh dianggap sesuatu yang tidak pasti. Tiada maknanya jika RMKe-15 yang dibentangkan oleh kerajaan mengunjurkan pendapatan purata isi rumah Malaysia meningkat ke angka RM10 ribu sebulan pada tahun 2025... Timbalan Yang di-Pertua [Dato' Mohd Rashid Hasnon]: Yang Berhormat, minta rumuskan, Yang Berhormat. Last, one minute. Puan Hajah Natrah Ismail [Sekijang]: Baik, sedikit lagi. Timbalan Yang di-Pertua [Dato' Mohd Rashid Hasnon]: Baik. Puan Hajah Natrah Ismail [Sekijang]: ...Andai isu pokok iaitu kadar kemiskinan terus meningkat dan diabaikan oleh kerajaan tanpa membuat apa-apa. Oleh itu, laporan keberhasilan RMKe-12 secara tahunan atau untuk tempoh enam bulan perlu dibentangkan agar pencapaian RMKe-12 ini akan sentiasa dipantau dan dipinda mengikut.